२०१५ में मेक्सिको के ज़ोचिमिल्को में ला ल्लोरोना द्वीप पर मूर्ति
**ला ल्लोरोना** मैक्सिकन लोककथाओं में एक प्रतिशोधी प्रेत है जो तटवर्ती इलाकों में घूमती है और अपने बच्चों के लिए शोक मनाती है, जिन्हें उसने डुबो दिया था।

मिथक
----

किंवदंती में इससे संबंधित अनेकों विवरण तथा संस्करण हैं। एक किंवदंती के अनुसार मारिया नाम की एक खूबसूरत महिला एक अमीर पशु फ़ॉर्म प्रबंधक से विवाह करती है, जिससे वह दो बच्चों को जन्म देती है।
एक दिन मारिया अपने पति को दूसरी महिला के साथ देखती है और क्रोधांध में वह अपने बच्चों को एक नदी में डुबो देती है, जिसका उसे शीघ्र ही पछतावा होता है। उन्हें बचाने में असमर्थ और अपराधबोध से ग्रसित वह खुद भी डूब जाती है किंतु मरणोपरांत आगामी जीवन में प्रवेश करने में असमर्थ वह जब तक अपने बच्चों को नहीं पा लेती, तब तक वह यातना में रहने तथा इस धरती पर भटकते रहने के लिए विवश है। एक अन्य संस्करण में उसके बच्चे नाजायज़ हैं तथा वह उन्हें डुबो देती है ताकि उनके पिता उन्हें अपनी नई पत्नी द्वारा पालने के लिए न ले जा सकें।

कई लेखकों, इतिहासकारों और सामाजिक आलोचकों द्वारा मैक्सिकी और मैक्सिकन-अमरीकी संस्कृति में महिलाओं की पितृसत्तात्मक अपेक्षाओं से ला ल्लोरोना की माँ को जोड़ा गया है। सामाजिक आलोचक प्रायः मैक्सिकी (और मैक्सिकन-अमेरिकी) संस्कृति को महिलाओं पर पितृसत्तात्मक मानकों को लागू करने के लिए मानते हैं।

कथात्मक विकास
-------------

ला ल्लोरोना आमतौर पर औपनिवेशिक युग तथा स्पेनी और स्वदेशी महिलाओं के बीच गतिशीलता से जुड़ा हुआ है।

ला ल्लोरोना की कथा के आरंभ में वह एक स्वदेशी महिला थी जिसने अपने ही बच्चों की हत्या कर दी थी। उसके रईस स्पेनी पति द्वारा उसे छोड़े जाने के पश्चात् उसने अपने बच्चों को जन्म दिया था। ला ल्लोरोना के खलनायक गुणों, जिसमें शिशुहत्या तथा आत्महत्या शामिल है, के कारण उसे डोना मरीना के आसपास की कथा से जुड़ा माना जाता है जिसे ला मालिन्चे या माल्टिनज़िन के नाम से भी जाना जाता है। वर्तमान में, ला लोरोना की कथा मेक्सिको और दक्षिण-पश्चिमी संयुक्त राज्य अमेरिका में प्रसिद्ध है।

व्युत्पत्ति
-----------

ला ल्लोरोना की कथा पारंपरिक रूप से पूरे मेक्सिको, मध्य अमेरिका और दक्षिण अमेरिका के उत्तर में कही-सुनी जाती है। ला ल्लोरोना को कभी-कभी ला मालिन्चे, नाहुआ महिला से जोड़ा जाता है जिन्होंने हर्नान कोर्टेस के दुभाषिया के रूप में काम किया तथा उनके बेटे को भी जन्म दिया था। ला मालिन्चे को आधुनिक मैक्सिकन लोगों की जननी तथा स्पेनियों की सहायतापरक भूमिका के लिए राष्ट्रीय विश्वासघात का प्रतीक माना जाता है।

संदर्भ
------

1. ↑  डैलसल, क्रिस्टिन (9 अक्तूबर 2012). "Mexico's legend of La Llorona continues to terrify". *sfgate.com*. अभिगमन तिथि 17 मार्च 2022.
2. ↑  डैलसल, क्रिस्टिन (9 अक्तूबर 2012). "Mexico's legend of La Llorona continues to terrify". *sfgate.com*. अभिगमन तिथि 17 मार्च 2022.
3. ↑  दिमूरो, गिना (2019-01-22). "द लेजेंड ऑफ़ ला ल्लोरोना: द वेलिंग वूमेन हू मर्डर्ड हर चिल्ड्रेन". *All That's Interesting* (अंग्रेज़ी में). अभिगमन तिथि 2022-03-17.
4. ↑  लैडी, बैटी (1948). "ला ल्लोरोना इन साउदर्न एरीज़ोना". *Western Folklore*. **7**: 272–277. hdl:10150/624782. JSTOR 1497551. डीओआइ:10.2307/1497551.
5. ↑  लिअल, लुइस (2005). "The Malinche-Llorona Dichotomy: The Origin of a Myth". *Feminism, Nation and Myth: La Malinche*. Arte Publico Press. पृ॰ 134. OCLC 607766319.
6. ↑  हैन्सन, विक्टर डेविस (2007-12-18). *Carnage and Culture: Landmark Battles in the Rise to Western Power* (अंग्रेज़ी में). Knopf Doubleday Publishing Group. आई॰ऍस॰बी॰ऍन॰ 978-0-307-42518-8.
7. ↑  Cypess, Sandra Messinger (1991). *La Malinche in Mexican Literature: From History to Myth*. Austin, TX: University of Texas Press. आई॰ऍस॰बी॰ऍन॰ 9780292751347.